Анжэлка Марціч

**Анжалка Марціч** (; , Заграб, Каралеўства сэрбаў, харватаў і славенцаў — , Заграб, Харватыя) — харвацкая пісьменьніца і перакладчыца літаратуры.

## Жыцьцяпіс
Анжэлка Марціч нарадзілася ў Заграбе, другой з траіх у сям’і дзяцей. Яе бацька памёр маладым у 1933 годзе, і хваравітая маці спрабавала зьвесьці канцы з канцамі. Дзяўчынка праводзіла ўвесь час з бабуляй і дзядулем у сельскай мясцовасьці. Гэтыя візыты сталі адным з яе галоўных літаратурных матываў. На мяжы Другой сусьветнай вайны Анжэлка скончыла сярэднюю школу. Пасьля таго, як яе брат, актывіст супраціву, быў выкрыты і затрыманы у 1941 годзе харвацкай марыянэткавай міліцыяй і пакараны ў лютым 1942 года ў канцлягеры Ясенавац, яна далучылася да партызан і служыла ваенным карэспандэнтам. У канцы вайны ўдзельнічала ў вызваленьні Бялграду.

## Творчасьць
Марціч найбольш вядомая дзякуючы ваеннай прозе для дзяцей, асабліва дзякуючы раману «*Пірга*» аб сяброўстве хлопчыка і сіраты-казулі ў віхуры Другой сусьветнай вайны. Яе першыя вершы былі апублікаваныя ў часопісе *Kulturni prilozi*. Пасьля вайны яна працавала журналістам у рэдакцыях газэт *VJESNIK* і *Omladinski Borac* і дзіцячага часопісу Піянэр. Была галоўным рэдактарам дзіцячага часопіса «*Радасьць»* і галоўным рэдактарам выдавецтва «*Наша дзетка»*. Яна — чалеец харвацкай асацыяцыі пісьменьнікаў з 1954 году.

Анжэлка Марціч пісала вершы, дзіцячыя кнігі і тэксты да кніжак з малюнкамі. Яна зьяўляецца самым выбітным аўтарам харвацкай ваеннай прозы для дзяцей. Некалькі яе прац — гэта аўтабіяграфічныя кнігі і фантастычная проза ў лепшых традыцыях харвацкай пісьменьніцы Іваны Брліч-Мажураніч. У сваім рамане «Пірга», напісаным ад першай асобы, яна распавядае лірычную гісторыю пра вайну, у якой усе істоты пакутуюць без розьніцы.

Яе творы перакладзены на замежныя мовы — ад польскай, чэскай, расейскай і італьянскай да эспэранта, кітайскай і пэрсыдзкай. Сама яна пераклала шэраг кніг на славенскую мову.

**Апублікаваныя працы:**

* *Mali konjovodac i druge priče —* Заграб, 1951 год
* *Белкан —* Заграб, 1951 год
* *Пірга —* Заграб, 1953 год
* *Jezero u planini —* Заграб, 1956 год
* *Vuk na Voćinskoj cesti —* Заграб, 1956 год
* *U vihoru —* Заграб, 1958 год
* *Dječak i šuma —* Заграб, 1960 год
* *Kurir Dragan i njegovo konjče —* Сараева, 1961 год
* *Neugasivi životi —* Заграб, 1961 год
* *Малі борац —* Заграб, 1964 год
* *Proljeće, mama i ja —* Заграб, 1968 год
* *Баба Ката —* Заграб, 1971 год
* *Djedica Pričalo i čarobni vrutak —* Заграб, 1977 год
* *Шашаві Дані —* Заграб, 1978 год
* *Mali konjovodac —* Заграб, 1985 год
* *Izabrana djela* in *Pet stoljeća hrvatske književnost —* Заграб, 1991 год
* *Zarobljenik šumske kuće —* Заграб, 1999 год
* *Tri lisice i šumski car —* Заграб, 2002 год
* *Dječak div i druge bajke —* Заграб, 2002 год

## Узнагароды
* За сваю літаратурную дзейнасьць Анжэлка Марціч была ўзнагароджана югаслаўскім ордэнам працы з залатым вянком.
* Югаслаўскі ордэн «За адвагу» за выратаваньне параненага таварыша.
* У 1973 годзе яна атрымала ордэн усьмешкі — унікальную ўзнагароду ад імя дзяцей Польшчы.

## Крыніцы

Катэгорыя:Нарадзіліся ў Заграбе
Катэгорыя:Памерлі ў Заграбе
Катэгорыя:Пахаваныя на могілках Мірагай
Катэгорыя:Харвацкія літаратары і літаратаркі